Viborger Samler, 1835-07-07
Udenlandske Efterretninger. Spanien. Den 27de Juni Kl. 1 1/2 opsloges følgende Telegraphdepesche paa Børsen i Paris. Bayonne d. 27de Junii. General Harispe til Krigsministeren: "Sumalacarregui er d. 25de d. M. Kl. 11 død af sine Saar." Denne vigtige Efterretning havde i Begyndelsen en Stigen i de spanske Fonds til Følge; men da man overveiede det Besynderlige i, at denne telegraphiske Melding ikke indeholdt nogen Meddelelse om Bilbaos Forfatning, troede man, at denne Stads Forsvar havde taget en ugunstig Vending, og de spanske Statspapirer sand atter. – Blandt de fra Madrid indløbne Efterretninger, der naae indtil den 20de Juni, synes den vigtigste at være den, der forkynder den forestaaende Udnævnelse af Morillo, Greve af Carthagena, til Overbefalingsmand over Nordarmeen i Valdes's Sted. Denne Udnævnelse synes ikke just skikket til at bekræfte de Forventninger, man har gjort sig om Udviklingen af revolutionair Energie hos den spanske Nation. Morillos i Begyndelsen tvetydige Opførsel og senere Frafald under den franske Jntervention i 1823 maae nødvendigen berøve ham al Tillid hos den liberale Deel af Nationen. Desuden er denne Bolivars gamle Modstander, nuværende Generalcapitain af Galicien, bleven gammel og svag og torde neppe heller fra det militaire Synspunct vække synderlig Tillid. Det ligger imidlertid i Sagens Natur, at alle Celebriteter fra Uafhængighedskrigen og de americanske Expeditioner endnu engang blive trukne frem Først naar man ved Erfaring har overbeviist sig om at deres Tid er forbi, først da vil man henvende sig til nye, om end ikke prøvede, saa dog heller ikke opslidte Mænd. Jsær paafaldende maa det desuden synes, at den forrige Krigsminister, Zarco deel Valle, General Llauders Formand paa denne Post, der har givet de utvetydigste Prøver paa sin Uduelighed, er udnævnt til interimistisk Chef for Morillos Generalstab og allerede afgaaet til Armeen. Blandt de øvrige nyudnævnte Stabsofficierer befinder sig Brigadegeneralen Marquis Villacampo, af hvis Talenter der gjøres meget Væsen. Hine Udnævnelser ere vel ikke endnu blevne officielt bekjendtgjorte; men de ansees dog for bestemt afgjorte af de censurerede madridske Blade, ligesom ogsaa af Journ. des Debats's Correspondent. – Endnu synes det nye spanske Cabinet ikke at have antaget nogen bestemt Characteer, men først at ville oppebie Svaret paa sin gjentagne Begjæring om en fransk Jntervention. Jfølge Revista skal Hr. Martinez de la Rosa gaae til London i General Alavas Sted. Samme Blad melder om den Natten mellem den 14de og 15te Juni opdagede Sammensværgelse, at man havde fængslet Advocaten Selva, der allerede tidligere havde figureret ved et Complot, Alcalden ved det kongelige Fængsel, flere Munke og tvende Præster fra Sta. Cruz. De Sammensvorne havde udkastet en Liste over de Jndivider, der vare Dronningens Sag hengivne; disse skulde myrdes og deres Huse plyndres. Lignende Skjebne var tiltænkt en stor Deel af Kjøbmandstanden, for at bevæge Fangerne, som man uden Forskjel vilde løslade, til Deeltagelse i Sammensværgelsen. Specialtribunaler skulle være oprettede for at dømme de Sammensvorne og Oprørerne. Senere have nye Arresteringer fundet Sted, Gjæringen i Hovedstaden blev stedse betænkeligere, og Marquis Villuma, Civilgouverneur og Politientendant i Madrid, havde nylig indsendt sin Dimission. De offentlige Blade førte et meget energisk Sprog, og Eco del Comercio havde reist sig mod den vilkaarlige Censur. Grev Raineval og Hr. Villiers skulle gjøre sig særdeles megen Umage, for at afholde den spanske Regjering fra den revolutionaire Bane. – Det hedder, at General Cordova skal afløse General Alava i London. Den Førstnævnte har i Eco det Comercio indrykket en særdeles energisk Protestation mod den Beskyldning, at han skulde have tilraadt en Transaction mod Don Carlos. – Eraso skulde have afslaaet den ham i Sumalacarrequis Sted tilbudte Over befaling over de carlistiske Tropper.